**ГОДИШЊИ ИЗВЕШТАЈ О РЕАЛИЗАЦИЈИ САМОВРЕДНОВАЊА**

Предшколска установа „Софија Ристић“

26 васпитних група: ППГ- 2 групе целодневног боравка

- ППГ-11 група полудневног боравка

-мешовита- 2 групе полудневног боравка

-млађе јаслене -2 групе

-старије јаслене -2 групе

-млађе васпитне- 2 групе

-средње васпитне- 2 групе

- мешовита- 1 група целодневног боравка

-старије васпитне-2 групе

**Чланови Тима за самовредновање:**

1. Гордана Ниџовић – директор
2. Јелица Марковић – координатор тима
3. Ана Ивовић – васпитач
4. Исидора Радовић – васпитач
5. Светлана Вуковић – васпитач
6. Сузана Васић – медицинска сестра
7. Данијела Вукотић – медицинска сестра

У току јула-августа 2022. год. конституисан је тим од стране директора и договором Тима за самовредновање, изабране су области самовредновања. Након првог менторског састанка и сугестијом ментора Сузане С., изабрана област за самовредновање је васпитно-образовни рад и у оквиру ње следећи стандарди:

•Физичка средина која подстиче учење и развој

•Социјална средина подстиче учење и развој деце,

•Планирање васпитно-образовног рада је у функцији подршке дечијем развоју и учењу.

У протеклој 2022-23 год. одржано је 9 састанака, више од планираног планом реализације због потреба што бољег разумевања и функционисања самовредновања, уз обуку самовредновања у септембру у Пожаревцу, где су присуствовала 2 члана Тима наше Установе.

Сви периодични извештаји су достављени члановима тима и директору, као и представљањем извештаја на састанцима актива и већа.

Овогодишњи процес самовредновања одвијао се у специфичном контексту који су карактерисали:

-доношење нових Основа програма предшколског васпитања и образовања Године узлета

-доношење нових стандарда квалитета рада ПУ

-почетак рада наше ПУ, реализација ВОР-а у складу нових Основа програма

Рад на реализацији самовредновања је реализован:

-у складу са Правилником о вредновању квалитета рада васпитно-образовне установе

-водичем за самовредновање у ПУ ( водич за запослене)

-искуством и резултатума из ранијих самовредновања спроведених у Установи

-Годишњим планом самовредновања

Овогодишње самовредновање односило се на истраживање одговора на следећа кључна питања:

-у којој је мери организација средине у складу са Правилником и почњтак рада у складу по новим Основама програма

-у којој је мери је организација средине у васпитним групамакоја одговара новим Основама програма

-ко су учесници креирања средине за учење и на који начин она подржава развијањеодноса и делање деце

-заједнички простори и њихова искоришћеност-информисање учесника запослени,родитељи,УО о ВОР-у и процесу самовредновања

-стандарди и индикатори који се односе на област самовредновања

-осмишљавање инструмената за прикупљање података и координација са другим тимовима у току анализе података,као и њихова обрада

Како би се дошло до што квалитетнијих и за праксу усмеравајућих одговора, користе се различити извори података: непосредан увид и анализа различитих примера и слика из праксе, заједнички састанци и фокус групе у јаслицама и вртићима на којима се промишља сопствена пракса у односу на Основе програма, анализа педагошке документације (пројектних портфолија и дечијих портфолија), анкетирање васпитача, родитеља и деце.

Методе и технике за потребе самовредновања, односно вредновање и мерење праћења остварености стандарда у оквиру области 1. ВОР, да би се добили подаци за самовредновање коришћени су: разговори, дискусије, анкете, упитници, одабир циљних група и начин добијања података од истих. Остали инструменти који су коришћени за потребе самовредновања су анкете и упитници у електронском облику. Овим инструментима су прикупљени подаци од васпитача, медицинских сестара и родитеља.

На почетку школске године, чек листом за васпитаче и медицинске сестре, добили смо податак да у објекту забавишта све васпитне групе имају формиране просторне целине. У централном објекту, од 8 васпитних група (7 обрађено, 1 непопуњена чек листа), што значи 80% васпитних група има формиране просторне целине, 15% се изјашњава да просторне целине треба допунити. Сеоске групе (70% обрађено), од тога 15% су формирали просторне целине, док су остале групе у процесу опремања.

Укупан резултат, на почетку школске године, опремљености просторних целина по новим Основама програма на нивоу Установе је око 75%.

**РЕЗУЛТАТИ АНАЛИЗЕ САМОВРЕДНОВАЊА СА ПРИПАДАЈУЋИМ ИНДИКАТОРИМА:**

**Стандард 1.1. Физичка средина подстиче учење и развој деце**

Деци су доступани материјали и играчке. Простор је богат полуструктуираним и неструктуираним материјалом, где су деца смислено ангажована за игру, истраживање и стваралаштво. Веома мали број група, две, три сеоске групе, су у процесу опремања и проширивања избора материјала. Деца кроз цртеже приказују мноштво доступних материјала.

Простори су структуирани 95%, од укупног простора, за децу где могу да се несметано осаме и баве својевољним активностима. Просори који су површински мали, врши се реорганизација у току одређеног периода, прилагођавајући потребама и реализације пројеката. Задовољство деце и повратне информације родитеља дају податак да су простори подстицајни за учење.

У собама је запажен напредак осмишљавања и опремања просторних целина, нарочито простора за конструисање и симболичке игре. У опремању учествују родитељи, деца и васпитачи.

Теме у радним собама су видљиве у току пројеката, као и готови продукти (провокације, инсталације), док и предпросторима треба осмислити боље представљање онога што је планирано или реализовано. Родитељи су заинтересовани за бољу информисаност у предпросторима, што ће остварити у међусобној сарадњи васпитача, деце и родитеља.

Заједнички простори су искоришћени за заједничке активности различитих узрастних група, кад год деца то пожеле, иако ППГ полудневног боравка, заједнички простор користе као свој радни простор. Свако заједничко дружење различитих група увек је осмишљен и подржан. Дружењем деце негује се сарадња, толеранција, заједничко учење, уважавањем међу васпитачима, добра комуникација, хоризонтална размена идеја.

У већем броју група присутна је сарадња са Локалном заједницом, у смислу коришћења простора за учење, истраживање, сарадњу у свим облицима васпитања и образовања деце. Млађа деца, јаслене групе не практикују дуге шетње ван вртића, али посете и сарадње са другим запосленим у вртићу су често организоване.

**1.2.Социјална средина подстиче учење и развој деце**

Анализом и праћењем ВОРа у групама се види позитиван однос међу децом, пријатна атмосфера, мотивисаност деце за активности, солидарност и осетљивост за потребе других.

Увек је присутан однос који је базиран на поверењу, постовању и уважавању. Деца увек имају прилику за слободно изражавање и исказивање својих мишлјења.Васпитачи се изјасњавају да деци по њиховом интересовању прилагођавају и активности и простор, што је показатељ обостране добре комуникације.

Активности и ситуације заједницких дружења децу подстичу на интеракцију и дружење. Ван самог објекта, најчешће дружење је у дворишту вртића и шетње.

**1.3.Планирање и програмирање ВОР је у функцији подршке дечјем учењу и развоју**

У остваривању програма негује се флексибилност у ритму дана и у реализацији активности, различите прилике за игру и уцење.Оствареност програма представљањем пројеката види се флексибилност ритма дана и реализације активности.

Ослушкивањем дечјих интересовања, подршком укључивања родитеља, програм се остварује око 70%, док неостварени део програма се објашњава кроз разговор са васпитачима и родитељима, због одсуства деце и презапослености родитеља. Обзиром на то, појачава се досадашње укључивање родитеља путем вибер група, те тако имају олакшицу давања идеја у току ВОР-а.

Свако дете и његова интересовања дају нову идеју за примену нових истраживања и учења. У свакодневном раду различитости деце подстичу се и различите ситуације, свако дете је испоштовано.

И васпитачи и родитељи су се изјасили да негују и подстичу културан начин учења.

На почетку школске године као Тим за самовредновање прошли смо обуку за самовредновање (септембар 2022. ПУ Пожаревац). У току године су одржана три менторска састанка, где смо у складу нових Основа програма и договора о области коју вреднујемо 1. ВОР, скупа анализирали могућности за остваривање услова и покретање промена са новим Основама програма. Након анализе целогодишњег праћења рада у нашој ПУ долазимо до резултата да је око 75% група осмислило и прилагодило простор по новим Основама и примени реализације пројеката. Друге групе су и даље у набавци намештаја и материјала. То су углавном сеоске групе, где је мањи број деце, родитеља. Из језгра је стари намештај, полице идр. распоређен по сеоским групама, па на тај начин наша установа, васпитачи међусобним договором и разменом информација, употпуњују и оплемењују своје просоре. Заједничко учешће родитеља допринело је у опремању простора и увидели смо да поједини родитељи имају идеје и иницијативе, које могу да иду у правцу још бољег осмишљавања простора, како унутар централног објекта и забавишта, тако и дворишта.

Пројектно планирање је заступљено у свим групама. Своје пројекте смо представили на неким од актива. Учешћа Установе на конкурсима, учешће и активности на вебинарима, посете и слушање семинара, трибина, хоризонтално учење...и све друге комуникације са другим ПУ пружају подршку јачања компетенција васпитача и медицинских сестара за реализацију ВОР-а, по принципима пројектног учења.

Праћењем у оквиру ове области, коришћење ресурса локалне заједнице је присутно 90%, јер се користе простори ван вртића. Користе се места као што је пијаца, пекара, градилишта, игралишта, музичка школа, библиотека, музеј, маузолеј, ватрогасни дом, салон намештаја, основна школа...све групе користе максимално оно што им је близу и доступно.

Тим за маркетинг наше Установе, објављује на сајту као и на ФБ страници, информације и активности корисне за родитеље и васпитаче. Тај облик информисаности се показао ефикасан, што је показао резултат након интервјуа фокус групе. Број васпитача који укључују децу у заједничка дружења и организују заједничке активности је око 60% те тако обезбеђују подстицајну средину. Како би се мотивисали и други васпитачи да у процес заједничког учења укључе и друге одрасле особе, потребно је да презентују рад и идеје у сврху размене искустава(сеоске групе са учитељима).

Родитељи су као фокус група (савет родитеља-сви чланови су интервјуисани, 8 родитеља лично разговором, а 18 родитеља попуњавањем интервјуа у штампаној форми), на основу тог интервјуа, резултати показују да је мање од 50% родитеља задовољно информацијама о сарадњи наше установе са локалном заједницом. Тим за самовредновање је изношењем ових резултата на активу, покренуо дискусију и договор о транспарентнијем приказу сарадње ПУ-Локална заједница-родитељи. Путем фотографија, дечјих цртежа, дечјих исказа, писаним обавештењима, паноима на којима ће родитељи имати могућност да предлажу своје идеје, надамо се да ћемо на тај начин родитеље више упознати и укључити у процес ВОР-а.

Родитељи су самоиницијативно дали предлог за уређење дворишта, нарочито у објекту Забавишта, како би на тај начин улепшао и продужио боравак деце на отвореном. Наша Установа прихвата предлог који ће бити изнет на састанку Савета родитеља и УО, и на тај начин затражити помоћ од Локалне самоуправе.

Савет родитеља је укључен у све сегменте рада Установе и доношења важних одлука, али неодговорност појединих чланова на одзив састанака савета одлаже доношење тих одлука. Препорука ментора, као решење овог проблема је следећа: да од следеће радне године, сви чланови савета имају и заменике са истим правима и обавезама у Савету родитеља.

|  |  |
| --- | --- |
| СНАГЕ | СЛАБОСТИ |
| -организација простора омогућава рад у малим групама, у пару, индивидуално,  -играчке, материјали који су класификовани су доступни деци  -родитељи су укључени на различите начине и могућност бирања укључивања  -родитељи богате средину за учење својим укључивањем у ВОР  -заједнички простори се користе у складу са могућностима неометања других васпитних група | -васпитач доминира, родитељи се више укључују у организацију средине кроз доношење средстава и материјала, а мање кроз конкретне пројекте  -Неуједначено коришћење простора у локалној заједници као места за игру и учење |

|  |
| --- |
| **Предложене мере унапређења** |
| -Креирање подстицајне средине у складу са новим Основама програма предшколског васпитања и образовања и Правилником о ближим условима за рад и обављање делатности  -Доношење заједничких правила о начину коришћења свих просторија у вртићу заједно са децом  -Осмишљавање различитих просторних целина као места која децу подстичу да истражују, комуницирају и уче  -Јаче мотивисање родитеља и других учесника ( локална заједница) у организацију простра наше ПУ  -Рад на видљивости актуелних дешавања у сарадњи са локалном заједницом  -Наставак рада на коришћењу места у окружењу за игру и учење које је у вези са развијањем различитих пројеката |